medieval-data/medieval-latin-ner-HOME-Alcar-sents huggingface dataset:
Uenerabili in christo patri domino Abbati Clareuallis Cisterciensis ordinis petrus la barbe presbyter Cappellanus ecclesie parrochialis sancti hilarii Remensis debitam Reuerenciam cum honore Nouerit uestra paternitas me mandatum uestrum cui hec presens mea rescriptio cum mandato reuerendissimi in christo patris domini mei Remensis archiepiscopi est annexa de beneplacito dicti domini Remensis archiepiscopi uidelicet de pronunciando et denunciando excommunicatas sorores Iohannam de son et margaretam de suppe in eodem uestro mandato nominatas in pleno prono eiusdem parrochialis ecclesie infra missarum solennia secundum formam dicti mandati uestri debite executioni demandasse Teste sigillo mee parrochialis ecclesie Actum anno domini millesimo-quadringentesimo sexagesimosecundo feria quinta in festo annuntiationis beate marie uirginis die uicesimaquinta mensis marcii
Uenerabili in christo patri domino Abbati Clareuallis Cisterciensis ordinis Cappellanus parrochialis ecclesie sancti petri ueteris Remensis debitam reuerenciam cum honore noueritis uestra paternitas me mandatum uestrum cui hec presens mea rescriptio cum mandato reuerendissimi in christo patris domini mei Remensis archiepiscopi est annexa de beneplacito dicti domini Remensis archiepiscopi uidelicet de pronunciando et denunciando excommunicatas Sorores Iohannam de son et margaretam de suppe in eodem uestro mandato nominatas in pleno prono eiusdem parrochialis ecclesie infra missarum solennia secundum formam dicti mandati uestri debite executioni demandasse Teste sigillo mee parrochialis ecclesie Actum anno domini millesimoquadringentesimo sexagesimosecundo feria quinta in festo annuntiationis beate marie uirginis die uicesimaquinta mensis marcii .
Uniuersis presentes litteras inspecturis Petrus miseracione diuina Remensis Archiepiscopus , Salutem in domino .
Notum facimus quod nos uolumus et concedimus ut dilecte in christo filie , Abbatissa et conuentus monasterii de claromarisco , prope Remis Ordinis Cisterciensis , census , supercensus , redditus et possessiones , quos et quas in nostris dominio et iusticia emptione , seu ex legatis , uel elemosinatis eisdem , aut alias acquisierunt , a triginta annis citra , qui et que in presentibus exprimuntur , perpetuo pacifice teneant , et libere possideant , nec per nos aut successores nostros compelli possint de cetero extra manum suam ponere , res easdem , uidelicet duas pecias terre , sitas in territorio de tasseyo , in loco qui dicitur cultura , quarum una contigua est terre les baligant , et alia contigua est terre liberorum defuncti Oudeti , armigeri .
Item quitquid Iohannes de masseyo armiger et domicella Iohanna eius uxor dederunt in puram elemosinam ecclesie predicte .
Item quandam domum sitam apud tassiacum quam uendiderunt ut dicitur ecclesie predicte , executores defuncti Ade de Romains , et quitquid dicti executores ratione execucionis predicte dicto monasterio uendiderunt .
Item quandam grangiam iardinum cum appendenciis , que uendiderunt ecclesie predicte Renerus dictus li Resoigniez , et amieta eius uxor , necnon omnes terras uineas et redditus quas et quos predicti renerus et amieta prefate ecclesie uendiderunt .
Item triginta solidos census super domum quandam sitam in uico sancti simphoriani Remensis .
Uenerabili in christo patri domino Abbati Clareuallis Cisterciensis ordinis Cappellanus parrochialis ecclesie sancti Iacobi Remensis debitam reuerenciam cum honore .
Nouerit uestra paternitas me mandatum uestrum cui hec mea presens rescriptio cum mandato reuerendissimi in christo patris domini mei Remensis archiepiscopi est annexa de beneplacito dicti domini Remensis archiepiscopi uidelicet de pronunciando et denunciando excommunicatas Sorores Iohannam de son et margaretam de suppe in eodem uestro mandato nominatas in pleno prono eiusdem parrochialis ecclesie infra missarum solennia secundum formam dicti uestri mandati debite executioni demandasse Teste sigillo mee parrochialis ecclesie Actum anno domini millesimoquadringentesimo sexagesimosecundo feria quinta in festo annunciationis beate marie uirginis die uicesimaquinta mensis marcii .
Uenerabili in christo patri domino Abbati Clareuallis Cisterciensis ordinis Cappellanus parrochialis ecclesie beate marie magdalensis Remensis debitam reuerenciam cum honore .
Nouerit uestra paternitas me mandatum uestrum cui hec mea presens rescriptio cum mandatis reuerendissimi in christo patris domini mei Remensis archiepiscopi est annexa de beneplacito dicti domini Remensis archiepiscopi uidelicet de pronunciando et denunciando excommunicatas Sorores Iohannam de son et margaretam de suppe in eodem uestro mandato nominatas in pleno prono eiusdem parrochialis ecclesie infra missarum solennia secundum formam et tenorem dicti uestri mandati debite executioni demandasse Teste signo meo una cum appensione seu apposicione sigilli dicte parrochialis ecclesie Actum anno domini millesimoquadringentesimosexagesimosecundo die uicesimaseptima mensis marcii .
Nos frater hymbertus Abbas Cistercii ceterique diffinitores Capituli generalis ordinis Cisterciensis notum facimus uniuersis quod in eodem generali Capitulo die xiiii mensis septembris anno domini millesimo quadringentesimo lxii apud Cistercium celebrato facta fuit quedam diffinicio cuius tenor sequitur et est talis Generale capitulum confirmat et approbat translationem monialium monasterii de Claromarisco Remensi et introductionem monachorum per dominum Igniacensem factam Datum sub sigillo diffinitorum eiusdem Capituli anno die mense et loco supradictis Sic signatis B .
Nouerint uniuersi presentes et futuri hoc presens publicum instrumentum inspecturi uisuri lecturi et audituri quod anno a natiuitate euisdem domini millesimoquadringentesimosexagesimosecundo indictione quinta die uero lune septima mensis septembris Pontificatus sanctissimi in christo patris et domini nostri sixti diuina prouidencia pape quarti anno primo in mei notarii publici et testium infrascriptorum ad hoc specialiter uocatorum et rogatorum presentia , personaliter constitutus uenerabilis et religiosus uir dominus gilbertus de Caluomonte prior et administrator perpetuus prioratus de Claromarisco Remensi Cisterciensis ordinis ecclesie Clareuallensi immediate subiecti dicens et asserens predictum suum prioratum adeo et in tantum esse depauperatum et in redditibus et prouentibus attenuatum quod secum numerum religiosorum ad faciendum seruicium diuinum non solum tenere non potest / ymo internendo edificia dicti loci uix ipse uiuere potest et suas communes habere necessitates .
Citra tamen quorumcunque procuratorum suorum per eum hactenus constitutorum reuocationem fecit / constituit / creauit / nominauit et solenniter ordinauit suos ueros certos legitimos et indubitatos procuratores / actores / factores et negociorum suorum infrascriptorum gestores ac nuncios speciales et generales Ita quod specialitas generalitati non deroget nec econtra uidelicet honorandos dominos magistros guillelmum ficheti sacre theologie professorem et religiosos uiros , dominos nicolaum de berno Petrum de dimone Iohannem de landas monasterii Cistercii religiosos expresse professos necnon et nobilem uirum Iohannem desbeaux Iohannem de nemosio et dominum phelibertum lacheti presbyterum Licet absentes tamquam presentes et eorum quemlibet insolidum ita quod non sit melior condicio primitus occupantis nec deterior subsequentis sed quod unus ipsorum inceperit alter prosequi ualeat et finire cum effectu Specialiter et expresse ad ipsius domini prioris constituentis nomine et pro ipso consentiendum requirendum postulandum et procurandum in manibus sanctissimi domini nostri pape aut reuerendissimi domini eius uicecancellarii uel cancellariam apostolicam regentis seu reuerendissimi domini cardinalis nunc in francia legati aut reuerendissimi in christo patris domini abbatis Cisterciensis seu Capituli generalis aut cuiuscunque alterius ad id potestatem habentis in Romana curia uel extra eam ipsum suum prioratum de claromarisco quem nunc obtinet eidem monasterio de claraualle ex quo dependet in perpetuum et omnibus futuris temporibus realiter et de facto uniri incorporari annecti et adiungi cum omnibus suis redditibus iuribus prouentibus et bonis mobilibus et immobilibus quibuscunque Ita quod de cetero prefatus locus de claromarisco amplius non sit prioratus sed sit menbrum pertinens eidem ecclesie clareuallensi totali abbatum Clareuallensium dispositioni et uoluntarie ordinationi subiectum dictasque unionem incorporacionem et adiunctionem admitti et illius uirtute dictum monasterium clareuallensem in realem corporalem et actualem possessionem dicti sui prioratus de claromarisco tam infra ciuitatem Remensem quam extra Et omnium et singulorum reddituum prouentuum et bonorum mobilium et immobilium quorumcumque poni et induci Et ad ipsum suum prioratum in casu predicto siue ad prouidendum de alia personna per dictum dominum clareuallensem et non alias .
Resignandum redendum et renunciandum penitus et totaliter nomine ipsius constituentis / et ipsum de facto in mei notarii et testium infrascriptorum presentia premissis mediantibus conditionibus uel altera earumdem renunciauit / cessit / et resignauit in manibus prefati domini abbatis Clareuallis sui patrisabbatis immediati Et ad iurandum in animam ipsius domini constituentis quod in huiusmodi consensu unionis et incorporationis si fiat sua ex parte non interuenit neque interueniet fraus dolus symonie labes aut queuis alia illicita pactio siue corruptela .
Acta fuerunt hec in domo eiusdem prioratus de claromarisco Remensi sub anno indictione die mense et pontificatu predictis presentibus ibidem honestis uiris Iohanne magotel ciue Remensi et Iacotinopetit de longocampo lingonensis et Remensis diocesum .
Et ego stephanus bardini clericus lugdunensis dyocesis in artibus magister apostolica et imperiali auctoritatibus notarius iuratus Quia premissis procuratorum irreuocabili creationi constitucioni ac nominationi prefatis et auctoritatis tam generalis quam specialis dationi consensui presticioni predicti prioratus resignationi et renunciationi ac omnibus et singulis dum sic ut premittitur dicerentur agerentur et fierent presens cum prenominatis testibus interfui eaque sic fieri et dici audiui sciui pariter et uidi .
Idcirco hoc presens publicum instrumentum confeci et manu propria fideliter scripsi ac signo publico et nomine meis solitis signaui requisitus et rogatus Sic signatis .
UNIUERSIS presentes litteras inspecturis Frater hymbertus Abbas Cistercii Tocius Cisterciensis ordinis et Capituli generalis plena fungens auctoritate Salutem in domino et subscriptis fidem indubiam adhibere .
Supplicatio nobis pro parte uenerabilis Coabbatis nostri monasterii de Claraualle nobis immediate subiecti sacre theologie professoris ac dilectorum filiorum prioris et Conuentus eiusdem monasterii nostri nuper porrecta continebat cum prioratus de claromarisco eiusdem nostri ordinis in ciuitate Remensi situs et existens eidem nostro clareuallensi monasterio immediate subiectus et ab ipso dependens a primaria sui fundacione fuerit monasterium monialium eiusdem nostri ordinis extra muros ipsius urbis Remensis satis tenuiter et in modicis ualde redditibus et prouentibus fundatum / et semper eidem nostre clareuallensi ecclesie in omni iuridicione subditum Postmodum uero per magnas et antiquas guerras tempore scilicet obsidionis ipsius ciuitatis per anglicos obsesse penitus et totaliter combustum demolitum et radicitus destructum extiterit adeo ut que tunc erant religiose locum ad residendum non habentes coacte et necessitate / domum ubi pro nunc est predictus prioratus acquisierunt .
Cuius successor modernus prior frater gilbertus de Caluomonte iam senio fractus et uiribus destitutus corporalibus et in auditu maxime adeo obduratus quod neminem nisi cum extrema uocis eleuatione audire possit / premissa uero esse sciens et considerans et quod ille locus uni uel duobus monachis cum popularibus et in tanta inopia non est ad religiose uite exercicium aptus neque conueniens .
Hiis rationibus inclinatus et motus idem prior si nobis placuerit ex nunc consentire ymo requirere rogare et supplicare decreuit et sanctum reputat ut ipse prioratus et locus de claromarisco tam infra prefatam ciuitatem Remensem quam extra ubi antiquitus erat edificatum monasterium cum uniuersis et singulis suis pertinentiis bonis et possessionibus tam mobilibus quam immobilibus dicto prioratui pertinentibus ipsi ecclesie et monasterio nostro clareuallensi de cetero perpetuo uniatur incorporetur et adiungatur nec amplius sit prioratus sed domus et menbrum ipsis de clareualle pertinens qui ipsam domum et prioratum de claromarisco conueniencius et utilius regere et meliorare poterunt cum sua domo seu grangia de uoisins illi propinqua et uicina quatenus hoc ipsum uidelicet ut iamdictus prioratus de claromarisco modo predicto monasterio nostro clareuallensi sepedicto uniatur incorporetur et adiungatur Auctoritate nostra paterna ac tocius ordinis et Capituli generalis qua fungimur plenaria admittere ordinare disponere et confirmare dignaremur .
Nos igitur premissa omnia uera esse per fidelia testimonia comprobantes et scientes , pretactis rationibus inclinati ac etiam ne ut formidatur domus ipsa de claromarisco ad manus alienas siue per commendam siue per indebitam impetracionem ueniat / precauere cupientes Auctoritate nostra paterna ac tocius ordinis nostri et capituli generalis qua fungimur plenaria prefatum prioratum de claromarisco tam infra quam extra prefatam ciuitatem Remensem cum omnibus et singulis suis redditibus , prouentibus , decimis , et bonis mobilibus et immobilibus quibuscunque prefate ecclesie nostre ac monasterio nostro clareuallensi et predictis abbati et Conuentui eiusdem ac pro suis successoribus in perpetuum uniuimus incorporauimus anneximus et adiunximus .
Necnon tenore presentium in perpetuum unimus incorporamus annectimus et adiungimus cum onere trium missarum qualibet ebdomada ibidem et in ecclesia seu Capella dicti prioratus siue domus de Claromarisco pro fundatorum et benefactorum animarum remedio et salute perpetuo celebrandarum .
NOS Frater hymbertus Abbas Cistercii Ceterique diffinitores Capituli generalis Cisterciensis ordinis Notum facimus uniuersis quod in eodem generali Capitulo die xiiii mensis septembris anno domini millesimoquadringentesimoseptuagesimotercio apud Cistercium celebrato facta fuit quedam diffinicio Cuius tenor sequitur et est talis Generale capitulum debite et sufficienter informatum et non sine displicencia attenta mente reuoluens , graues paupertatem ruinam et desolationes monasterii quondam monialium nuper autem prioratus beate marie de claromarisco Remensi adeo ut ubi erat ipsum monasterium nulla amplius aut ualde modica abbatie remaneant intersignia nisi sola domus eiusdem loci sita in ipsa ciuitate Remensi eciam plurimum caduca et ad ruinam tendens timens et formidans ipsam domum ad totalem deuenire demolitionem et nullam penitus pro fundatoribus et benefactoribus ibidem missam celebrari uel alias orationes fieri unionem annexionem adiunctionem et incorporationem perpetuas ipsius prioratus et domus de claromarisco cum omnibus et singulis suis menbris iuribus priuilegiis redditibus prouentibus possessionibus et bonis mobilibus et immobilibus quibuscunque tam infra quam extra eandem ciuitatem Remensem per dominum Cisterciensem auctoritate plenaria ordinis qua fungitur ad monasterium Clareuallense secundum formam et tenorem litterarum suarum super hoc confectarum quibus hec presens diffinitio annectitur factas .
Item alia littera instrumenti magistri stephani bardini notarii apostolici de acceptione realis et actualis possessionis prefate domus seu loci de Claromarisco Remensi per fratrem Iohannem de lendio religiosum Cellerarium et procuratorem monasterii de Claraualle data die mercurii septimadecima mensis februarii anno domini millesimo cccc .
septuagesimosecundo domini nostri Sixti pape quarti anno secundo .
Sixtus episcopus Seruus seruorum dei ad perpetuam rei memoriam quoniam in hiis que felicem ecclesiarum et monasteriorum quorumlibet statum et augmentum ac animarum salutem concernunt nostra iugiter uersatur intencio eapropter hiis que ad hoc proinde processisse comperimus ut illibata persistant cum a nobis petitur apostolici muniminis adiicimus firmitatem sane pro parte dilecti filii Petri abbatis monasterii Clareuallis cisterciensis ordinis lingonensis diocesis nobis nuper exhibita peticio continebat quod dudum dilectus filius Hymbertus Abbas monasterii Cisterciensis considerans graues expensas paupertatem nimiam et desolaciones monasterii olim monialium nunc prioratus beate marie de Claromarisco nuncupati Remensis dicti ordinis / et quod ubi erat ipsum monasterium nulla amplius aut modica monasterii remanserant uestigia nisi sola domus eiusdem loci sitam Ciuitate Remensi etiam plurimum caduca et ad ruinam tendens / timens ne domus ipsa in qua nec Abbatissa nec moniales habitabant alique ad totalem deueniret ruinam et inde contingeret nullam penitus pro fundatoribus et benefactoribus ibidem missam celebrari ue alias orationes fieri / ac ex certis aliis causis tunc expressis Prioratum de Claromarisco predictum cum omnibus et singulis / suis redditibus prouentibus decimis et bonis mobilibus et immobilibus quibuscunque tunc certo modo uacantem prefato monasterio Clareuallis perpetuo cum onere tamen tres missas qualibet ebdomada ibidem et in ecclesia seu capella dicti prioratus pro fundatorum et benefactorum huiusmodi animarum salute perpetuo celebrandi auctoritate sua ordinaria uniuit annexuit et incorporauit prout in litteris dicti hymberti Abbatis Cisterciensis suo sigillo munitis dicitur plenius contineri .
Quare pro parte dicti Petri Abbatis de Claraualle asserentis quod unio annexio et incorporacio predicte postmodum per dilectos filios Capitulum dicti ordinis tunc capitulariter congregatum confirmate fuerunt nobis fuit humiliter supplicatum ut unioni annexioni et incorporationi predictis necnon omnibus aliis et singulis in ipsis litteris contentis ut premittitur factis illa rata habentes ac grata pro illorum subsistencia firmiori robur apostolice confirmationis adiicere de benignitate apostolica dignaremur .
Alioquin unio non ualeret / et semper in unionibus commissio fieret ad partes uocatis quorum interesset et idem in confirmationibus unionum obseruaretur huiusmodi supplicationibus inclinati unionem annexionem et incorporationem predictas et prout illas concernunt omnia et singula in dictis litteris contenta auctoritate apostolica tenore presentium confirmamus et approbamus supplentes omnes et singulos defectus si qui forsan interuenerint in eisdem Non obstantibus uoluntate nostra predicta ac Constitucionibus et ordinacionibus apostolicis Necnon monasteriorum et ordinis predictorum iuramento confirmacione apostolica uel quauis firmitate alia roboratis statutis et consuetudinibus ceterisque contrariis quibuscunque Nulli ergo omnino homini liceat hanc paginam nostre confirmacionis approbationis et suppletionis infringere uel ei ausu temerario contraire Si quis autem hoc attemptare presumpserit indignationem omnipotentis dei ac beatorum Petri et Pauli apostolorum eius se nouerit incursurum Datum Rome apud Sanctum petrum anno incarnationis dominice millesimoquadrin-gentesimo septuagesimoquinto quarto idus iulii pontificatus nostri anno quarto .
Fut present en sa personne Iehan a ( ) nault clari ( ) o .
Item a Reims et aro ( ) gnent de sa bonne uolente sans force Auoir uendu de ( . . . )
a uenerable et discrette personne frere Iohan bleguin ( ? )
Uniuersis presentes litteras inspecturis , Eurardus dictus porions , canonicus suessionensis , et Lisiardus dictus li ianues Ciuis laudunensis , deputati et missi ab illustrissimo principe Philippo dei gratia francorum rege , ad financias recipiendas pro ipso domino rege , et nomine ipsius .
Super feodis , retrofeodis censiuis et allodiis ab ecclesiasticis personis domibus religiosis , uniuersitatibus et ignobilibus in Balliuia uiromandensi , a quadraginta octo annis citra acquisitis .
Nouerint uniuersi quod nos recepimus et habuimus a religiosis mulieribus abbatissa et conuentu monasterii clarimaresci iuxta Remis Cisterciensis ordinis , Quadraginta librarum parisiensium occasione acquestuum suorum inferius contentorum .
Primo acquisierunt dicte abbatissa et conuentus quandam domum cum appendenciis eiusdem sitam in uilla de Taissi iuxta Remis inter domum familie Grangete ex una parte , et domum chopini barbitonsoris ex altera .
Item acquisierunt aquam que fluit retro dictam domum a ponte domine Ermengardis usque ad aquam domini Ioffridi dicti quicot militis , cum ueteri aqua et prato , sito inter duas aquas predictas .
Item aliam peciam terre arabilis sitam in dicto territorio prope nouum uicum de taissi iuxta terram Iohannis de taissi armigeri .
Item aliam peciam terre in cultura ante domum dictarum religiosarum , sitam in uilla de taissi iuxta terram Gerardi dicti ieruain .
Item quandam peciam terre in loco ubi dicitur ala muele , sitam contiguam terre Radulphi dicti cauchon .
Item quandam peciam terre sitam in loco ubi dicitur en bounerel iuxta terram Reneri maioris .
Item aliam peciam terre sitam a la tuiloye iuxta terram Haymardi de taissi .
Item quandam domum cum appendenciis eiusdem sitam in dicta uilla de taissi quam uendidit eisdem , abbatisse et conuentui , Renerus li resoigniez armiger quondam .
Item quandam peciam terre iuxta uoutam siue testitudinem Iohannis de Taissi .
Item aliam peciam terre prope uiam que ducit de taissi apud molendium iuxta terram Thierrici dicti puissant .
Item aliam peciam terre iuxta dictam uiam molendini contiguam terre domini Iofridi quicot militis .
Item unam peciam terre iuxta terram Thierrici dicti puissant .
Item aliam peciam terre sitam in loco qui dicitur la croiere , iuxta terram Radulphi dicti couchon .
Item quandam peciam terre in longa Roya iuxta terram eiusdem Radulphi .
Item aliam peciam terre sitam in loco ubi dicitur en uigmieles iuxta terram Iohannis de la chieze .
Item aliam peciam terre sitam de super uillam de taissi iuxta terram domini Ioffridi quicot militis predicti .
Item aliam uineam sitam in loco ubi dicitur en la ione plante , iuxta uineam Iohannis de taissi armigeri .
Item quandam peciam terre sitam in loco ubi dicitur en uignueles iuxta terram Iohannis de taissi .
Item aliam peciam terre sitam inter uillas de sillery et puisiex , iuxta terram domicelle Iohanne de Sillery .
Item quandam peciam terre in territorio de pont thebaut , iuxta terram Iohanneti de sillery armigeri .
Item quatuor solidos annuatim super quandam domum in uico predicto sitam que quondam fuit Barrini de fraine .
Item uiginti solidos turonenses annui redditus super aliam domum sitam in ueteri foro Remensi , que fuit arnulphi nisier .
Item triginta denarios recti census in uilla de fraine iuxta remis annuatim capiendos , inter duas domos sitas Remis , in uico Reneri dicti buiron , iuxta domum philippi dicti hellueini .
Item uiginti solidos parisienses annuatim capiendos super quandam peciam terre sitam inter uillas de Reinneuille et de Bellise .
Item triginta solidos parisienses annui redditus percipiendos super quandam domum sitam in uico de la Saunerie , iuxta domum que fuit Rose de la saunere .
Nouerit uniuersitas uestra quod Briardus aurifaber ciuis Remensis et Agnes uxor eius in presencia nostri constituti terram quam habebant in pratis iuxta maittinos que usque ad undecim perticas estimatur , concesserunt imperpetuum , et dederunt nomine elemosine ob remedium animarum suarum monialibus ordinis cisterciensis de claromarisco iuxta Remis , tali uidelicet condicione apposita , quod dicte moniales ad prefatum locum se omnino transferent , et facient ibidem domum suam religionis , et ecclesiam ad manendam ibi in perpetuum et morandam .
Quod si forte dicte moniales futuris temporibus absque uoluntate dictorum Briardi et Agneti omnino de loco recedent memorato , ita quod non uellent ibi ad seruiendum deo de cetero remanere , prefata terra ad dictos Briardum et uxorem eius uel eos quibus concederent et assignarent eandem libere reuerteretur , siue eciam ad heredes ipsorum .